Buat 1 alinea dalam bahasa Sunda dengan unsur naratif.

Jaman kuring keur budak, paling resep lamun  pas jam pelajaran olahraga. Sababna pelajaran olahraga mah teu pati kudu mikir  beurat cara pelajaran matematika atawa IPA. Cukup ku daek gerak sakumaha anu dicontokeun ku guru. Harita olahraga nu pangdipikaresep ku kuring nyaeta bola voli. Sok sanajan teu pati bisa da serpen oge tara nyampe, kuring resep we milu rame-rame nepak bola bari silih sorak jeung babaturan. Jiga basa poe harita, pas pelajaran olahraga, kuring jeung babaturan dititah praktek maen voli. Anu mimiti serpen teh batur kuring si Ani, manehna mah sanajan awaknya leutik tapi teunggeulana tarik. Atuh bola labas asup ka lapang lawan bari teu bisa katahan. Meunang sababaraha poin si Ani terus-terusan ngasupkeun bola ka lawan. Pas giliran kuring neunggeul bola, si bola teh lain laju ka daerah lawan, tapi kalah mantul ka luhur. Atuuuh Kuring pada ngekeak disebut pamaeh. Kuring teu nyeri hate disebut kitu teh, tibatan nyeri hate kalahka milu seuri bari malik ngekeak ka babaturan.